section_heading: Recenzije
paragraph_text: Neke recenzije nisu bile posve naklonjene uratku. Rolling Stone u početku je albumu dao tri zvjezdice od njih.Berkenstadt; Cross, str. 117 Recenzent Ira Robbins napisao je: "Čak iako Nirvana ne stvara ništa posve novo, na Nevermindu se nalaze pjesme, stav i smion duh koji ga čine nečim dosta većim od puke reformulacije ubrzanih uspješnica na sveučilišnim radijskim stanicama." The Boston Globe manje je bio naklonjen uratku; recenzent Steve Morse napisao je: "Veći dio Neverminda čini prosječan punk-pop kojim se već bavilo bezbrojno mnogo izvođača, od Iggyja Popa do Red Hot Chili Peppersa". Dodao je: "Grupa nema mnogo toga za reći, zadovoljava se moronskim blebletanjima pjevača i tekstopisca Cobaina."